CELEX: C2004/094/11
Language: da
Date: 2004-04-17 00:00:00
Title: Domstolens Dom (Fjerde Afdeling) af 4. marts 2004 i de forenede sager C-238/02 og C-246/02, Hauptzollamt Hamburg-Stadt mod Kazimieras Viluckas og Ricardas Jonusas (anmodninger om præjudiciel afgørelse indgivet af Bundesfinanzhof)

17.4.2004   
            
            
               DA
            
            
               Den Europæiske Unions Tidende
            
            
               C 94/6
            
         
      DOMSTOLENS DOM
   
   (Fjerde Afdeling)
   af 4. marts 2004
   i de forenede sager C-238/02 og C-246/02, Hauptzollamt Hamburg-Stadt mod Kazimieras Viluckas og Ricardas Jonusas (anmodninger om præjudiciel afgørelse indgivet af Bundesfinanzhof) (1)
   
   (»EF-toldkodeksen - omfanget af pligten til at frembyde varer for toldvæsenet - national lovgivning, der fastsætter bestemmelse om udtrykkelig deklaration af skjulte varer i forbindelse med frembydelse for toldvæsenet - personer, som har indført varer, og som skal frembyde dem for toldvæsenet - begrebet debitor«)
   (2004/C 94/11)
   Processprog: tysk
   I de forenede sager C-238/02 og C-246/02, angående anmodninger, som Bundesfinanzhof (Tyskland) i medfør af artikel 234 EF har indgivet til Domstolen for i de for nævnte ret verserende sager, Hauptzollamt Hamburg-Stadt mod Kazimieras Viluckas (sag C-238/02), Ricardas Jonusas (sag C-246/02), at opnå en præjudiciel afgørelse vedrørende fortolkningen af artikel 4, nr. 19, artikel 40 og artikel 202, stk. 3, første led, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1), har Domstolen (Fjerde Afdeling), sammensat af afdelingsformanden, J.N. Cunha Rodrigues, og dommerne J.-P. Puissochet (refererende dommer) og F. Macken; generaladvokat: A. Tizzano; justitssekretær: R. Grass, den 4. marts 2004 afsagt dom, hvis konklusion lyder således:
   
               1)
            
            
               Frembydelse for toldvæsenet af varer indført til Fællesskabet i den forstand, hvori udtrykket er anvendt i artikel 4, nr. 19, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, omfatter alle varer, som er skjult i et hertil indrettet skjulested. Pligten til frembydelse af varerne som omhandlet i toldkodeksens artikel 38, således som det er bestemt i toldkodeksens artikel 40, påhviler også en lastvogns fører og reservefører, som har indført varerne, selv om de var blevet skjult i køretøjet uden deres vidende.
            
         
               2)
            
            
               Den person, som har indført varer til Fællesskabets toldområde uden at nævne dem i underretningen ved frembydelse for toldvæsenet, er debitor i EF-toldkodeksens artikel 202, stk. 3, første leds forstand.
            
         
      (1)  EFT C 202 af 24.8.2002.